Jan har tidligere vært kaptein i Hurtigruten i 23 år. Han forteller at redningsøvelsene og kursingen han fikk igjennom jobben som kaptein kom godt med da de ramlet i havet.
- Det hjalp meg til å bevare roen og å gjøre de riktige tingene i riktig rekkefølge.
- Jeg kom meg etter en stund opp på kjølen av båten. Det var litt tungt med så mye klær på, men det gikk forsåvidt greit. Så fikk jeg tak i båten og fikk snudd den, men da var redskaper for å ause med minimale ombord. Jeg skar opp en plastdunk og auste med den det jeg var kar om. Men å ause en båt som var full av vann, det tar sin tid, forteller Jan.